ming030890/wiki-yue-high-quality huggingface dataset:
森田成一

森田成一（粵拼：sam1 tin4 sing4 jat1，1972年10月21號—），係日本嘅一個男藝人同埋演員。
森洛維

森洛維（又譯森洛維爾，英文：Sam Rockwell，1968年11月5號—）係美國男演員，憑住2017年電影《廣告牌殺人事件》攞咗第90屆奧斯卡金像獎最佳男配角獎。
森溫美

森溫美（Sam Raimi，原名Samuel M. Raimi；1959年10月23號—）係一名美國電影導演、監製、演員。佢曾經執導過電影《屍變》、《蜘蛛俠三部曲》（2002年–2007年）。
港島海逸君綽酒店

港島海逸君綽酒店（英文：Harbour Grand Hong Kong）喺香港島北角炮台山油街海旁，鄰近港鐵炮台山站，係一間五星級酒店，有828間房，擁有維多利亞港海景，望到銅鑼灣避風塘、灣仔、中環中心商業區，遠望望到九龍半島尖沙咀、尖東、紅磡以至獅子山一帶。港島海逸君綽酒店由和記黃埔同長江實業旗下海逸國際酒店集團管理。酒店頂層有過全香港最大嘅LED熒幕。
鄰近建築有康澤花園等等。
港島香格里拉大酒店

港島香格里拉大酒店（Island Shangri-La），係香港港島金鐘一間五星級規格嘅酒店，喺法院道1號，1991年3月1號開張，而家係香格里拉酒店成員。
港島綫

港島綫（粵拼：gong2 dou2 sin3；英文：Island Line）係港鐵營運嘅路線之一，服務香港島北岸，由中西區嘅堅尼地城開始，去到東區嘅柴灣為止。呢條綫喺1985年5月31號分段通車，到1986年5月23號全線正式通車，至於其後規劃嘅港島綫西延（堅尼地城-柴灣）亦都終於喺2015年3月29號完全通車。截至2015年3月，本線有17個車站（同觀塘綫一樣係最多車站嘅港鐵綫），當中4個係轉車站（中環站（可以行去香港站轉東涌綫同機場快綫）、金鐘站、北角站同鰂魚涌站），杏花邨站同埋柴灣站兩個車站分別係地面同架空車站，其餘係地底車站。港島綫列車一列8卡，喺路線圖中以藍色代表。

路線圖
港鐵港島綫路綫圖（按真實地形繪畫），包含港島綫西延路段。
更新：西營盤站已經喺2015年3月29號啟用

歷史
1980年12月23號，當時香港政府正式批准用 95 億港紙，動工起地鐵港島綫，亦否決將電車延長去柴灣嘅計劃。1983年底起好基本隧道結構，工程正式進入高潮。去到1985年5月31號，金鐘站至柴灣站一段正式投入服務，而金鐘站就做咗港島綫同埋荃灣綫嘅轉車站。之後，列車加到八卡。最後喺1986年5月23號，港島綫列車服務正式伸延到中環同埋上環，以上環站做總站，加咗中環站做港島綫同荃灣綫嘅轉車站。
港島綫通車初期，由於車隊唔夠，地鐵曾經一度設金鐘站（金鐘側線）來往太古站（太古側線）嘅短程特別班次，由1985年10月1號開始，所有港島綫列車都來往柴灣。
跟著觀塘綫嘅服務喺1989年10月1號伸延到香港島，鰂魚涌站成為港島綫同觀塘綫嘅轉車站。為咗進一步紓緩鰂魚涌站轉車嘅擠迫情況，政府提出「紓緩鰂魚涌站乘客擠塞工程」，決定擴建北角站，令佢成為當時第二個接駁觀塘綫嘅港島綫車站。工程喺1998年7月正式動工。新起嘅北角轉車月台喺2001年9月27號正式啟用，証實跨月台轉乘設計非常有效，本身喺鰂魚涌站轉車需要4分鐘，而喺北角站大幅縮短到唔使1分鐘。
1998年東涌綫同埋機場快綫正式通車，香港島嘅總站係香港站。地鐵將香港站同中環站用幾條行人自動運輸系統連埋，方便兩條綫嘅乘客轉乘港島綫。隨住將軍澳綫通車，北角站同鰂魚涌站喺2002年8月4號改做同將軍澳綫嘅轉車站。
2005年6月30號，政府批准地鐵起港島綫西延，由港島綫上環站向西延伸，經西營盤、香港大學兩個車站，去到堅尼地城總站。港島綫西延喺2009年開始起，2014年12月28號通車，而西營盤站就因為出口未整好延遲到2015年3月29號先啟用。

未來發展
北港島綫
内文：北港島綫
若果北港島綫用「換綫」方案落實興建嘅話，將來嘅港島綫將會一分為二，分別撥歸將軍澳綫同東涌綫。前者嘅終點站將會設喺堅尼地城站，而後者則到柴灣站為止，但由於需求仍難以興建，因此有關計劃須擱置。
但根據報章喺2008年5月報道，北港島綫將唔會瓜分港島綫路段，屆時將軍澳綫延線落成後，港島綫將會「一軌兩用」，由堅尼地城站嘅列車會開往寶琳站、康城站或柴灣站，當中天后站可以轉北港島綫（東涌綫延線）。而根據中西區區議員阮品強、何俊麒同埋甘乃威指出，港鐵將會響銅鑼灣站（時代廣場）A出口進行擴建工程連接跑馬地，以取代興建跑馬地站。
另外，北港島綫仲有一個方案（「交匯」），就係東延東涌綫、西延將軍澳綫去添馬站交匯，將軍澳綫加設銅鑼灣北、會展兩個站，最終喺2013年港鐵揀咗交匯方案。

用車
全線採用英國製造嘅都城嘉慕電動列車‎‎（M-Train），總共有35列，由8個車廂組成；通車到而家一直採用，並喺1998年至到2001年之間全面翻新。由於車隊中都城嘉慕第2b代列車嘅控流系統同其他英製列車唔同，為咗方便管理同維修，呢啲列車由1985年投入服務到而家都只喺港島線行走。
下行（往堅尼地城）
都城嘉慕電動列車‎‎車廂編組
（往柴灣）上行
港式幽默

港式幽默係種香港文化，可能嚟自英式幽默（British humour），夾雜住黑色幽默、無厘頭同惡搞。1970年代開始，政治同民生都係港式幽默創作主題，到1980年代初社會焦點轉移到香港主權移交，港式幽默逐漸變成主要針對政治人物同事件嘅幽默創作。
港島綫延綫

港島綫西延：港鐵港島綫向西伸延嘅路線，由中西區嘅上環開始，到達西營盤，再經香港大學，以堅尼地城為終點站。
小西灣綫：港鐵已擱置嘅港島綫向東伸延嘅路線，原由東區嘅柴灣或杏花邨開始，以小西灣為終點站。
港島綫西延

港島綫西延（英文：Extension of Island Line to Western District），前稱西港島綫（英文：West Island Line）係港鐵公司一個工程項目，將港島綫嘅西端由上環伸延至堅尼地城。

史
政府曾經計劃起支線伸延到香港島西區嘅堅尼地城，因成本問題唔能夠響西區海旁填海興建而擱置。當時嘅計劃指出，第時起南港島綫時，可能要喺西區起支線（西港島綫）以便完成成個工程。
2005年6月30號，政府終於正式批准地鐵起西港島綫，由而家港島綫上環站向西延伸，途經西營盤、香港大學兩個車站，以堅尼地城為總站。
2007年10月23號，行政會議通過有關西港島綫嘅財務安排，以擁有權融資模式批准地鐵公司起、擁有同埋營運西港島綫。港鐵公司喺2009年7月開始動工，2014年12月28號通車，而西營盤站就因為B出口要用凍土方式處理有關土壤問題，2015年3月29號先至啟用，整項工程造價大概80億港元。
港島西聯網

港島西聯網（全名港島西醫院聯網，英文：Hong Kong West Cluster）係香港醫院管理局嘅其中一個地區性醫院聯網，負責服務中西區同南區54萬居民，而家總監係李德麗醫生。

醫院同醫療機構
瑪麗醫院：大型地區性急症醫院，亦係香港大學李嘉誠醫學院嘅教學醫院，提供第三層同第四層嘅先進科技服務，例如肝臟、心肺同骨髓移植。
贊育醫院：一間社區家庭健康中心。
大口環根德公爵夫人兒童醫院：一間專注喺兒童矯形外科、脊柱外科、兒童發育、兒童腦科同腦科康復嘅第3層專科醫院，為全香港嘅兒科病人服務。
葛量洪醫院：成人心肺疾病治療嘅第三層轉介中心，為病患者提供全面嘅內科治療，亦有提供紓緩醫學同急症老人科服務，同時設有護士學校，培訓登記護士。
馮堯敬醫院：一間延續護理嘅醫院，提供老人服務，並為內科同矯形科病人提供復康同療養服務；透過社區老人評估小組為區內老人提供外展服務。
麥理浩復康院：提供全面復康服務。
東華醫院：提供急症、延續護理服務、非住院服務同日間手術服務、日間復康服務、第三層耳鼻喉科、綜合診治乳腺同腎科服務。
港式

港式（香港模式），指係香港地道風味嘅嘢。

香港文化
港式快餐 - 香港獨有嘅一種快餐文化。
港式英文 - 又叫香港英文，係喺香港用嘅英文，發音唔正、文法，語言元素英文。
港式西餐 - 又叫豉油西餐，係一種具香港特色西餐料理。
港式廣州話詞典

港式廣州話詞典係本以香港廣東話為本嘅粵語辭典，1999年6月第一版，張勵妍、倪列懷編，香港萬里書店出版；標音用咗1990年版嘅教育學院拼音方案。
書中有廣東話例，用北方中文作解釋。 收七千幾個詞，有三分之二屬於粵語共用，另外三分之一，二千個左右，係香港獨有或者香港發明嘅詞。用字方面，用「約定俗成」嘅原則，儘量選用社會上慣用嘅字，唔拘泥於「本字」。
永泰集賢路

係中國廣東廣州嘅西南-東北走向馬路，喺白雲區永泰到集賢莊。西南邊從白雲大道北開始，一直向東北去到東平南路同薈賢路嘅交界，成條路似向西北突出嘅弧形噉。

名
2002～2018年間嗌過嘅名
呢條馬路早期屬冇名道路。直到2002年，廣州市地名辦將呢條馬路按附近嘅樓盤入駐地而改名做集賢路。2018年，廣州市地名辦因為考慮到廣州地區太多馬路撞名嘅問題而將呢條馬路改名做永泰集賢路。

概要
全長1.7km，闊11米，2車道，其中白雲大道北到白雲堡路段凈畀東北向西南行之外，其它路段都係雙向。
永湖站

永湖站係深圳地鐵3號線一個站，喺龍崗大道近錦利路口。個站2010年12月28號啟用。
永漢電影院

呢間電影院喺1927年起好，因為嗰時喺永漢路（而家係北京路）入面先至改咗噉嘅名。喺解放戰爭之後，呢間電影院經過咗好多個歷史時期，個名都變咗幾次。喺1960年，呢間電影院成日播新聞紀錄片先至出咗名，嗰時係嗌「新聞電影院」，佢重入咗中國十大專業電影院嘅清單入面。喺1978年嘅改革開放之後，呢間電影院就鹹魚翻生，就喺1986年嗰陣更新咗啲設備，喺嗰時就改返之前用過嘅名，啫係而家嗌「永漢電影院」。到咗20世紀纪90年代末，由於永漢電影院嘅消防設施唔過關，加上裝修嘅嘢已經好舊，所以喺1998年6月20號閂門嚟裝修，而裝修工程喺1998年11月13號搞掂兼重新開張。到咗2010年2月23號，由於廣州嘅舊城改造工程關係，間電影院正式停業嚟搞升級，而呢個升級就持續咗8個月，一直到廣州亞運會閉幕之前嘅倒數第三日（2010年11月10號）先至搞掂，而家呢間嘢已經重新開返。
永澤菜教

永澤菜教 ，係日本嘅一個女藝人同埋配音員。
永濟

永濟係中國山西運城一個縣級市，總面積1221平方公里，人口44萬。
永漢鎮

永漢鎮（粵拼：wing5 hon3 zan3）係中國廣東惠州轄下嘅一個鎮，喺龍門西南邊。
永淳

永淳係大唐皇帝李治嘅年號，相當於公元682年到683年，前後總共2年。
核糖體

核糖體係細胞入面嘅一種細胞器，由核糖核酸同蛋白質組成，主要負責細胞入面嘅蛋白質合成。
核素

物理學同化學嘅核素係指某一種元素多種同位素裡面其中嘅一種。核素有確定嘅質子數同中子數。
大部分核素會用對應嘅元素符號表示，並將質子數同質量數分別寫喺元素符號左下角同左上角。
有啲核素有自己個名同埋符號。例如氫有三種核素，佢哋之間互為同位素。中子數為0, 1, 2嘅核素分別叫做氕、氘、氚。後面兩種有自己嘅符號，分別係 D 同 T。符號 H 既可以指氫元素，又可以特指氕。
核能

核能（英文：Nuclear energy），又叫原子能，係由原子核直接釋放嘅能量，方式包括核裂變、核衰變同核聚變。
核衰變

核衰變，又叫放射性衰變，係指元素由唔穩定嘅原子核自動放出射線直到穩定為止嘅過程。
核裂變

核裂變或者叫核子分裂、核分裂，係核子因核反應同核衰變，分裂成更細嘅核子。過程中放出嘅中子同光子，會放出大匹能量。核子分裂時，通常係分成兩份，重量相近，約莫三比二到。但好遇然都會成三份。
人用到核子分裂，主要有兩用途，一係核子武器，一係利用核子能發電。
核試

核試係指核武嘅爆破試驗，可以喺地面、地底、空中同水底做。
當今世上有8個國試過核試，包括美國、蘇聯、法國、英國、中華人民共和國、印度、巴基斯坦、北韓。
核糖核酸

核糖核酸（英文：ribonucleic acid，縮寫：RNA）係一種重要嘅生物大分子，因為分子係由核糖核苷酸組成而得名。
每個RNA分子都係由核苷酸單元長鏈組成，每個核苷酸單元會有一個含氮堿基、一個核糖同一個磷酸基。RNA係有細胞結構嘅生物嘅遺傳訊息中間載體，而且參與蛋白質合成；重參與基因表達調控。對一部分病毒嚟講，RNA係佢唯一嘅遺傳物質。
RNA存在喺所有細胞嘅細胞質同細胞核中，都存在喺大多數知道嘅植物病毒同部分動物病毒同埋一啲噬菌體入面。
核苷酸

核苷酸係核酸嘅基本組成單位，由一個含氮鹼基（腺嘌呤、鳥嘌呤、胞嘧啶、胸腺嘧啶或者尿嘧啶）做核心，加埋一個五碳糖（脫氧核糖或者核糖）同一個或者幾個磷酸基團組成。
歐瑟伯

歐瑟伯（Eusebius，260年—339年5月30號）係羅馬帝國巴勒斯坦地區嘅天主教主教，亦致力開創基督教史學。
歐盟排放標準

歐盟排放標準（英文：European Emission Standards）係歐盟各國用嘅廢氣排放指標，主要係限制氮氧化物（NOx）、碳氫化合物（HC）、一氧化碳（CO）同懸浮粒子（PM），而對象就包括「輕型車」、「重型車」同「非道路交通用柴油引擎」三大類車。而家最新標準係歐盟六型。
歐爾班

歐爾班（1963年5月31號—）係當今匈牙利總理，1998年到2002年做第一次，再由2010年做到而家。
歐爾調和數

若果一個正整數 n 嘅所有因數嘅調和平均係整數，n 就稱為歐爾調和數（Harmonic divisor number）。佢又叫歐爾數（Ore number），因為佢最先由奧斯田歐爾（Øystein Ore）嘅 1948 年論文裏頭提出。
首幾個調和數系：
1，6，28，140，270，496，672，1638，2970，6200，8128，8190 （OEIS數列A001599）
所有完全數都係調和數。暫時除咗 1 之外，並冇發現奇調和數。1972年，W. H. Mills 證明除咗 1 之外，內冇奇調和數。

例
調和數 6 有四個因數 1, 2, 3, 6，佢哋嘅調和平均值係整數：
140 嘅因數有 1, 2, 4, 5, 7, 10, 14, 20, 28, 35, 70, 140，佢哋嘅調和平均值係：
5 係整數，所以 140 係歐爾調和數。
歐盟擴張

歐盟擴張（Enlargement of the European Union）係指歐洲聯盟由佢前身歐洲煤鋼共同體喺1952年成立開始逐漸增加成員國嘅過程，由1952年6個成員國，變成2013年28個成員國嘅高峰。不過隨住英國將會喺2019年脫離歐盟，歐盟成員國將會跌返落27個。
加入歐盟嘅條件除咗要係歐洲國之外，重需要符合由歐盟訂立嘅哥本哈根標準。
歐特星雲

歐特星雲（Oort cloud，又叫歐特雲、奧爾特雲、奧爾特星雲）係一個假設包圍住太陽系嘅球狀團，四周圍有啲唔多活躍嘅彗星，同太陽有大約50,000至100,000個天文單位咁遠，差唔多等於一光年，即係太陽同比鄰星距離嘅四分之一。
雖然未曾有人直接觀測過歐特星雲。但喺觀測到嘅橢圓軌道彗星，一般認為多數係由歐特星雲飛入去內太陽系嘅。而一啲短周期嘅彗星就可能喺柯伊伯帶來。
歐登堡

歐登堡（德文：Oldenburg）係德國一個城市，喺下薩克遜，人口約莫16萬。
歐盟條約系列

歐盟條約系列係一系列嘅國際條約，負責成立歐盟嘅體制同埋憲法基礎。佢哋亦都劃定咗唔同組織嘅目標同埋工序。呢啲條約已經由所有歐盟嘅成員國簽同埋批准咗。

内容
歐盟有兩份主要嘅條約嚟規管組織嘅運作：《馬城條約》(1993年) 同埋《羅馬條約》(1958年)。除咗呢兩條之外，歐盟成員亦都曾經通過咗唔少嘅修正條文，而歐洲委員會都會定期將最新嘅條約版本發放畀公眾睇。
歐盟理事會

歐盟理事會（Council of the European Union），係歐洲聯盟嘅上議院機關，由28個成員國各自派出一位政府部長組成。
樂富公園

樂富公園，香港一公園，喺九龍樂富富安街。公園一九七〇年落成，坐落山坡之上，上有小路供遊人散步，山頂之處，駁住樂富配水庫休憩花園。公山坡上有墓碑，寫著民國六年立「侯王宮各古墓遷葬義⋯⋯」，據說係安置昔日九龍城侯王廟後山古墓。
公園英文叫Lok Fu Park。
樂富遊樂場

樂富遊樂場（英文：Lok Fu Recreation Ground）係香港一公園同遊樂場，喺九龍樂富杏林街一號，行政上歸黃大仙區。設施有草地球場、曲棍球場，以及十一人人造草地足球場。
1991年12月15號啟用，由房屋署起，而家由康樂及文化事務署管。
原址係徙置大廈。遊樂場喺1991年攞香港建築師學會頒授年度大獎。
樂富邨

樂富邨係香港嘅一條公共屋邨，喺九龍樂富聯合道198號，一共有11座樓，1984年入伙。
樂富公共圖書館

樂富公共圖書館（英文：Lok Fu Public Library）係香港一間公共圖書館，喺樂富聯合道樂富廣場三樓112號。
樂富站

樂富站（英文：Lok Fu Station）係港鐵嘅一個鐵路車站，喺香港黃大仙區樂富邨，係一個地底車站，一共有兩層，地面係出口同埋車站大堂，地底係月台。呢個站設有一個島式月台，設有月台幕門，而且係原香港地鐵系統內車站大堂最短嘅車站。

車站結構
樂富站大堂
樂富站月台內的「闊閘機」指示
樂富站係一個地底車站。車站一共有兩層，地面係出口同埋車站大堂，而L1層則係觀塘綫月台。本站共有3條扶手電梯連接大堂同月台（其中一條響非繁忙時間暫停使用），並設有1部升降機同1條樓梯來往月台及大堂之間。

商店及自助服務
樂富站內提供唔同類型嘅商店畀乘客買嘢或者食嘢，例如有便利店、餅店、恒生銀行等零售業。港鐵收費區嚴禁進食，因此大部份食肆都會唔設喺收費區入面。
此外，樂富站有唔少自助服務設施，包括恒生銀行及中銀香港嘅自動櫃員機、自動售賣機、自動照相機等。車站更設有香港郵政郵箱，方便乘客寄信。

月台
樂富站2號月台
樂富站1號月台
樂富站設有1個島式月台，設有月台幕門。由於樂富站大堂同埋扶手電梯集中喺月台東面，因此月台西面冇大量建構物，並且以牆壁分開1號同2號月台，只有幾條通往1號及2號月台嘅通道。喺樂富站通車嗰時，當時成為修正早期系統中，月台最短嘅車站，亦係唯一有三條並列扶手電梯嘅車站。

出入口
樂富站嘅出入口B出入口B出入口
樂富站設有2個車站出口，一個響大堂尾嘅A出口，喺樂富站啟用時，只設有A出口，連接橫頭磡邨同公共運輸交匯處等地方。而B出口就喺後期因應樂富中心工程響1991年啟用，連接樂富中心二期。
喺各個車站出口，都設有指示牌顯示出口周邊嘅建築物及設施一覽。
A - UNY生活創庫
UNY生活創庫、巴士總站、富強苑、房委會客務中心、賽馬會健康院、嘉強苑、摩士公園（三號公園）、德強苑、橫頭磡邨
設有斜道及失明人士引導徑往返地面
B  - 聯合道
香港佛教醫院、康強苑、九龍寨城公園、樂富邨、樂富遊樂場、摩士公園（四號公園）、聖博德堂／學校、聯合國兒童基金會、永光堂

利用狀況
樂富站啟用初期，由於當時橫頭磡邨重建緊，因此使用量喺通車初期一直偏低，直到1983年橫頭磡邨重建完畢後客量先上升。

早期系統
喺早期系統嗰時，樂富站曾被考慮命名做老虎岩站，後因樂富邨起好之後，最後決定命名做樂富站。

修正早期系統
樂富站原本係橫頭磡邨嘅足球場，1976年被徵用做樂富地鐵站地盤。1979年10月1號隨住地鐵修正早期系統正式通車。
樂家杏仁糖

樂家杏仁糖（Almond Roca）係源自美國嘅一種杏仁糖，出面係金色紙，包住一粒外層有杏仁碎同朱古力嘅拖肥糖。
樂富新邨

樂富新邨響澳門半島花地瑪堂區長壽大馬路、中心街、看台街同市場街，係屬於房屋局嘅經濟房屋。

背景
2016年8月2號朝早八點五十分左右，颱風妮妲襲澳嗰時樂富新邨樂民樓、樂天樓突然大停電，因為兩座大廈天台防水層日久失修搞到漏水，積水順著周圍殘舊電線四圍流，滲漏到大廈總電箱，搞到電箱跳掣停電，成棟大廈停電持續成日加埋成三百幾戶受到影響。響大廈業主會介入之下，經過緊急搶修，當日晏晝六點半左右，兩座大廈大部分住戶都已經暫時恢復供電，但係基於安全考慮，有啲電線重未駁通，目前重有六十幾戶重未恢復供電。而家停電問題根源響水泵房老化漏水，而大廈十二樓嘅水線又被人偷咗，有漏電危險。
樂家姊妹

樂家姊妹 （1959年1月3日 - ）係香港樂壇一對孖生姊妹花組合。家姐鮑樂德(Letilia Barber)，妹妹鮑家德(Katharine Barber)。兩姊妹十歲已經登台。1972年正式成立嗰陣佢哋只得十三歲。佢哋主要以演唱英文、粵語、國語歌為主。1974年（十五歲）往日本，因為日本歌同日文都流利，所以發展得唔錯。已知出版過三張中文唱片《偉大的媽媽》、《童年時光》、同埋《文志群英會》。家姐鮑樂德1980年結婚，移居美國亞利桑那州，妹妹鮑家德1982年結婚，移居美國加利福尼亞州。
泗川

泗川（韓文：사천시／泗川市 Sacheon si */?）係大韓民國慶尚南道嘅一個市。
泗洪

泗洪係中國江蘇宿遷一個縣，總面積2731平方公里，人口100萬。
泗水

泗水縣，喺中國山東省濟寧市。
泗水郡：又叫「沛郡」，秦朝起嘅郡。
泗水國：漢朝期間，兩次搞嘅諸侯王國。
泗水鎮：漢字界有好多叫「泗水」嘅鎮
泗水鄉：喺中國廣西壯族自治區桂林市龍勝各族自治縣
泗水亭：喺中國江蘇省沛縣城區嘅泗水亭公園入面
泗水莊：喺中國雲南省個舊市雞街鎮雞街嘅行政村兼自然村
泗河：中國山東嘅河。
日本
泗水町：日本九州地方熊本縣菊池市菊池郡嘅町。
泗水站：日本熊本電氣鐵道菊池線嘅鐵路站。
泗水站 (道之驛)：日本九州地方熊本縣菊池市嘅鐵路站。
泗水：日本近畿地方三重縣四日市嘅第個名。
印尼
泗水市：印尼城市。
泗河

泗河（粵拼：si3 ho4），又叫泗水（si3 seoi2），係中國嘅河，源頭喺山東泗水縣，流入京杭運河。
泗縣

泗縣係中國安徽宿州一個縣，總面積1787平方公里，人口92萬。
泗里街省

泗里街省（馬來話：Bahagian Sarikei）係馬來西亞沙撈越州其中一個省份，又叫第六省，係由第三省（詩巫省）分割出嚟。呢個省總面積有4,332.35平方公里，人口大約145,200人。泗里街省下分咗四個縣，佢哋係泗里街縣 (Sarikei District)、馬拉端縣 (Meradong District)、蘆樓縣 (Julau District) 同埋巴幹縣 (Pakan District)。

歷史
泗里街省喺1973年4月2號升格為省，由第三省（詩巫省）分割出嚟，成為沙撈越第六省。最初，泗里街省擁有總面積6,969平方公里，範圍包括依家嘅沐膠省同埋木中省。其中沐膠省同木中省喺2002年由泗里街省分割出嚟，自此總面積縮細到4,332平方公里，成為沙撈越州第二細省。呢個省嘅行政中心喺泗里街，亦叫黃梨城。
沙撈越前州務秘書，拿督阿瑪威爾遜巴亞丹多（Datuk Amar Wilson Baya Dandot）曾經提過，泗里街省嘅成立係出於安全因素同埋當時同北加里曼丹共產黨（砂共）衝突，令到政府能夠有效對呢個區進行監視以及促進地區安全。

經濟
經濟主要來源係農業同木材業。泗里街省盛產胡椒，亦出名黃梨。

人口
2010年泗里街省總人口有115,529人。主要種族有伊班人、Melanau、馬來人、比達友人 同華人。佢哋主要住喺薩里基 (Sarikei) 城鎮。
泗水市

泗水（泗讀試，粵拼：si3 seoi2；印尼文：Surabaya），古名叫俊迦拉（zeon3 gaa1 laai1；印尼文：Jungala），係印度尼西亞一埠，亦係印尼第二大城市同東渣華嘅省城。

氣候
泗水市屬熱帶莽原氣候，乾濕兩季分明。
泗水縣

泗水係中國山東濟寧一個縣，總面積1070平方公里，人口60萬。
泗陽

泗陽係中國江蘇宿遷一個縣，總面積1418平方公里，人口105萬。
楊国強

楊国強，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
楊嘉成

楊嘉成，香港親中派政治人物，係景福珠寶老闆楊志雲家族嘅第三代。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
楊嘉文

楊嘉文（英文：Yeung ka-Man Kana，1997年3月9號—），花名「32H」同指對胸，高1米7。由𡃁模時期做到香港網絡紅人、模特兒。

涉事
楊嘉文係「Puzzle Street」創作部成員，愛玩Cosplay，2018年正式出寫真。
楊個身體有時引起討論區嘩然。據2018年報導，楊氏要求女記者摸自己個胸，證明係「天然」。佢接受訪問時透露，相信自己身形同遺傳、平時鍾意食炸雞、豆漿有關。但有時被男人打量會好尷尬，畀唔到反應。
楊嘉欣

楊嘉欣（英文：Cherry Yeung，1998年12月20號—）係香港女演員，參加無綫電視2015演員招募入行，入行後主要拍電視劇，2020年離開無綫電視。
楊嘉欣喺2016年同無綫藝員黃宗澤傳過緋聞而出名。
楊國忠

楊國忠（—756年6月15號），係唐玄宗天寶時期嘅重臣，蒲州永樂（今山西芮城）人。

生平
楊國忠原名楊釗，早年喺鄉下做流氓，成村人都鄙視佢。無耐加入軍隊打仗，獲得唐玄宗重用，賜名做「國忠」。752年出任宰相，同時間重身兼四十幾個官職。執政期間，佢兩次派兵打南詔，第一次輸咗六萬人，第二次打輸咗十幾萬人。
楊國忠做宰相嗰陣同安祿山不和，安祿山重因此發動安史之亂。楊國忠跟隨唐玄宗逃去四川；點知就喺呢個時候發生兵變，士兵要求唐玄宗處死楊國忠。結果楊國忠就畀班士兵殺死咗。
楊坊翔

楊坊翔，台灣時代力量政治人物，2022年曾經代表時代力量參與宜蘭縣第六選舉區議員選舉，但未能當選。
楊國強

楊國強係香港親中派政治人物兼體育、演藝、文化及出版界人士。

選舉經歷
喺2021年9月，佢成為香港特别行政區選舉委員會體育、演藝、文化及出版界委員。
楊坤

楊坤（粵拼：joeng4 kwan1；簡化字：杨坤；英文：Yang Kun；1972年12月18號—），祖籍內蒙古包頭市，中國大陸當代歌手、唱作人。佢嘅嗓音沙啞磁性十足極具辨識度，亦樹立咗屬於自己嘅創作風格。

生平
1989年，楊坤加入包頭市包鋼文工團，1991年後考入內蒙古武警總隊文工團，1994年3月18號開始北漂北京，到咗2001年先開始以《無所謂》出名，並喺2002年出《無所謂》專輯、之後喺2003年出《那一天》、2005年出《2008》、2007年出《牧馬人》、2009年出同名專輯《楊坤》、2010年出《DISCO》、2012年出《真的很在乎》、2014年出《今夜二十歲》 、2017年出《孤獨頌》共九張專輯。
2012年，佢做浙江衛視綜藝節目《中國好聲音》嘅四位「導師」評委其中一個，最經典嘅一句話係「我今年有32場演唱會」，希望透過提供演出機會吸引參賽者加入佢嘅團隊，所以有「楊三十二郎」嘅花名。楊坤冇走到數，喺2012年11月至2013年3月間，全國多個城市搞咗一共32場巡迴演唱會，部份《中國好聲音》學員都有出場。
2013年，佢首次主持北京衛視《最美和聲》，同羽泉組合、範瑋琪、蕭敬騰一齊出場。
2014年頭，佢做中央電視台綜藝頻道嘅綜藝節目《中國好歌曲》嘅四位「導師」評委其中一個，都係評委嘅有劉歡、周華健、蔡健雅。帶住喺四川大涼山嚟嘅學員莫西子詩一首原創寫畀交往中日本女友嘅歌〈要死就一定要死在你手裡〉打入冠亞軍賽，攞到亞軍。同年夏天，佢再次做《中國好聲音3》導師，並邀請蕭敬騰做夢想導師。
2014年9月2號，隔咗兩年，佢再出個人專輯《今夜二十歲》。2014年10月25號，《今夜二十歲》巡迴演唱會喺首站北京萬事達廣場開始，並會喺20個城市進行巡迴演唱會。
2015年1月2號，《今夜二十歲》巡迴演唱會第二站喺哈爾濱國際會展體育中心。1月17號，《今夜二十歲》巡迴演唱會第三站喺深圳龍崗大運體育館。1月31號，《今夜二十歲》巡迴演唱會第四站喺西安城市公園體育館。
2016年10月16號至2017年元旦，佢參加《東方衛視》節目《天籟之戰》同莫文蔚、費玉清、華晨宇、做天籟唱將固定來賓，同素人歌手同台競技。
2019年1月，加盟湖南衛視《歌手2019》、為首發歌手，喺4月12號總決賽攞第四名。

《歌手2019》
2019年1月，加盟湖南衛視《歌手2019》、為首發歌手，喺4月12號總決賽攞第四名。
新里彰平

新里彰平（1988年5月11號—）係日本足球員，司職後衞，效力過秋田藍閃電。
新里涼

新里涼（1995年9月3號—）係日本足球員，打中場位置，效力水戶蜀葵。老婆係前AKB48成員小林茉里奈。
新里亮

新里亮（1990年7月2號—）係日本足球員，司職後衞，效力甲府風林。
新野

新野係中國河南南陽一個縣，總面積1056平方公里，人口73萬。
新鐵金剛之不日殺機

《新鐵金剛之不日殺機》係第20套占士邦系列電影。
睇 • 論 • 改 • 歷 占士邦電影
新錫德爾湖

新錫德爾湖係奧地利嘅世界遺產，登錄喺聯合國教科文組織嘅世界遺產名錄。
新鐵金剛之明日帝國

《新鐵金剛之明日帝國》係第18套占士邦系列電影。
睇 • 論 • 改 • 歷 占士邦電影
新鐵金剛之智破天凶城

《新鐵金剛之智破天凶城》（Skyfall）係第23套占士邦系列電影，2012年上映，由丹尼爾基克主演。
睇 • 論 • 改 • 歷 占士邦電影
新鐵金剛之量子殺機

《新鐵金剛之量子殺機》係第22套占士邦系列電影，2008年上映。
睇 • 論 • 改 • 歷 占士邦電影
泰川郡

泰川郡（韓文：태천군／泰川郡 Thaechŏn gun */?）係朝鮮民主主義人民共和國平安北道一郡。
沁水

沁水係中國山西晉城一個縣，總面積2655平方公里，人口21萬。
沁陽

沁陽係中國河南焦作一個縣級市，總面積624平方公里，人口50萬。
沃伊斯托姆

沃伊斯托姆係白俄羅斯嘅城鎮，位於首都明斯克西北112公里，距離斯莫爾貢19公里，由格羅德諾州負責管轄，海拔高度160至170米，2004年人口238，居民大多信奉天主教。
沂南

沂南係中國山東臨沂一個縣，總面積1774平方公里，人口79萬。
沂水縣

沂水係中國山東臨沂一個縣，總面積2435平方公里，人口116萬。
沂河

沂河（沂讀宜）係中國一江，出自山東蒙陰北，東南注入運河。
汾陽

汾陽係中國山西呂梁一個縣級市，總面積1176平方公里，人口42萬。
沁源

沁源係中國山西長治一個縣，總面積2556平方公里，人口16萬。
沁縣

沁縣係中國山西長治一個縣，總面積1297平方公里，人口17萬。
沂源

沂源係中國山東淄博一個縣，總面積1636平方公里，人口55萬。
深津繪里

深津繪里（粵拼：sam1 zeon1 kui2 lei5，1973年1月11號—）係日本嘅一個女演員。

拍過嘅作品一覽
呢個表唔完整，歡迎加料。
深海擬棘茄魚

深海擬棘茄魚（學名：Halieutopsis bathyoreos）係棘茄魚科擬棘茄魚屬嘅其中一個種。
深海洋流

深海洋流（英文：Thermohaline circulation，THC），又叫溫鹽環流，係地球上一個洋流系統，由海水嘅溫度同鹽度差異去推動。
深海

深海（英文：deep sea）泛指海嘅深層。一般嚟講，海面以下超過 1,000 米深嘅區域就算係深海。
深津康太

深津康太（1984年8月10號—）係日本足球員，司職後衞，效力町田澤維亞。
深海天竺鯛科

深海天竺鯛科（學名：Epigonidae）係輻鰭魚綱單鰭魚目嘅其中一個科。
深海魚

深海魚（英文：deep sea fish）係指生活喺深海嗰度嘅魚。
波蘇戰爭

波蘇戰爭係1919年到1921年波蘭第二共和國同俄羅斯蘇維埃聯邦社會主義共和國嘅戰爭，最後兩國簽署和約，波蘭攞到烏克蘭同白俄羅斯西部領土，不過攞唔返瓜分波蘭嗰時大部份畀咗俄羅斯嘅領土。
波蘭戰役

；德國就叫做波蘭戰役，作戰代號係《白色方案》）係德國、斯洛伐克同埋蘇聯軍隊喺1939年9月入侵波蘭嘅行動，呢場戰役直接導致第二次世界大戰爆發。喺《德蘇互不侵犯條約》簽咗一個禮拜之後，德國喺1939年9月1號凌晨4點40分開始進攻，而蘇聯亦都喺9月17號入侵波蘭，10月6號，德蘇兩國佔領嗮成個波蘭，波蘭戰役完。
德國軍隊分北、南、西三個方向發動攻擊，以兩翼包圍嘅方式夾擊集結喺邊境嘅波軍主力部隊。波軍損失慘重、所以將集結喺德波邊境嘅部隊撤走咗，將佢哋用喺首都華沙以西嘅位置建立一條防線，等英法兩國對德國嘅西方戰線發動攻擊，但係有兵力絕對優勢嘅盟軍就完全冇郁過。9月中，德軍已經打到嚟華沙，波軍將大部分嘅主力集結，喺布楚拉河反擊德軍，迫到德國要調兵嚟應付先搞得掂，最後，德軍將波軍主力包圍，德國已經攞到決定性嘅勝利。9月17號，東面嘅蘇聯根據《德蘇互不侵犯條約》中嘅秘密協議而入侵波蘭，開啟咗第二戰場。波蘭政府覺得原先守喺東面「羅馬尼亞橋頭堡（英文：Romanian Bridgehead）」進行固守嘅計劃已經唔可行，於是下令撤離全部部隊到中立嘅鄰國羅馬尼亞。10月6號，最後一批波蘭軍隊喺科克戰役之後畀德軍擊潰，德蘇兩軍佔領成個波蘭。雖然波蘭從未有代表全國嘅政府或組織出面宣佈投降過，但係已經象徵咗波蘭境內戰事嘅結束。
10月8號，經過短暫嘅軍政府管理之後，德國直接將波蘭西部，包括西里西亞、大波蘭、波莫查、胡芝省、但澤等曾經係德意志帝國領土同埋有好多德裔人居住嘅地區吞併成為國土，而其他地區就由親衛隊上將嘅漢斯·法郎克領導嘅波蘭總督府管理，對內實施「德國化」政策，喺德國佔領期間，納粹親衛隊喺波蘭境內起咗好多集中營，關押猶太人、醫生、公務員、教會人員同埋地主等群眾，最後將佢哋大量處決。喺蘇聯嘅佔領區入面，史太林就對波蘭人實行「俄羅斯化」，一樣殺死咗波蘭社會精英同政治反對者，其中屠殺2萬個波蘭軍官嘅「卡廷大屠殺」最出名。喺德國佔領波蘭之後，後者組織咗地下抵抗勢力「波蘭家鄉軍」喺二戰期間打游擊戰。而走佬到西方國家嘅幾十萬波軍就組成咗流亡政府，同埋加入咗盟軍，喺其他戰場繼續同軸心國戰鬥。二戰完咗之後，波蘭本土由波蘭統一工人黨執政，同西方意識形態接近嘅流亡政府就返唔到波蘭，一直到東歐劇變之後先返到嚟。
波蘭戰役係第一次世界大戰完咗之後德軍嘅第一次大規模陸上作戰，好多國家對於德軍迅速達成嘅勝利覺得好驚訝，進而產生咗好多誤解或者有好大爭議嘅觀點，一啲錯誤嘅資訊仲喺今日嘅出版品中可以見到，例如最出名嘅「波蘭騎兵向德國戰車衝鋒」、「德國空軍喺一日內消滅波蘭空軍」等等，實際上都係好多以訛傳訛嘅資訊加上納粹宣傳機關（英文：Nazi propaganda）嘅宣傳所造成嘅現象。另外，有軍事歷史學家將呢場戰役當做德軍新型態作戰模式「閃擊戰」第一次使用嘅作戰策略，並將佢視為德軍吸收西方軍事家（B·H·李德·哈特、約翰·弗雷德里克·查爾斯·富勒同埋夏爾·戴高樂等人）嘅戰車理論而發展到嘅成果，不過，呢個論點都受到唔少批評。
波蘭文文學

波蘭文文學（英文：Polish literature）泛指用波蘭文寫嘅文學作品。
波蘭文化

波蘭文化（英文：Polish culture）係指波蘭嘅文化，出名嘅嘢有瑪祖卡呢種舞蹈同舞曲。
波蘭人民共和國

波蘭人民共和國（波蘭文：Polska Rzeczpospolita Ludowa，PRL）係二戰之後喺波蘭建立嘅社會主義國家。喺1944至1952年間叫波蘭共和國，1952至1989年就正式改叫波蘭人民共和國。1989年12月29號，議會通過憲法修正案，改國名做波蘭共和國，即係而家嘅波蘭。
波蘭布冧乾

） 指喺波蘭當地生產嘅一種布冧果乾。呢樣產品有歐盟受保護嘅地理標誌。
波蘭文

波蘭文（波蘭文：Polski、język polski或者polszczyzna），係波蘭通行嘅官方語言，屬於印歐語系斯拉夫語族西斯拉夫語支，用拉丁字母書寫，大約4000萬人用緊。
津津見沙月

津津見沙月 ，係日本嘅一個女藝人同埋配音員。
津村真琴

津村真琴 ，係日本嘅一個女藝人同埋配音員。
津市 (日本)

津市 (日本)係日本楔位文，重未完成，麻煩你幫手補充內容。
津田幸男

津田幸男（1917年8月15號—1979年4月17號）係日本足球員，司職守門員，曾經喺1940～1951年間爲日本足球代表隊出場4次。
津市

津市係中國湖南常德一個縣級市，叫做津市市，總面積558平方公里，人口26萬。
津田和樹

津田和樹（1982年7月26號—）係日本足球員，司職後衞，效力過清水心跳，甲府風林，及町田澤維亞。
津田琢磨

津田琢磨（1980年10月4號—）係日本足球員，司職後衞，效力甲府風林。
津田匠子

津田匠子 ，係日本嘅一個女藝人同埋配音員。
津田知宏

津田知宏（1986年5月6號—）係日本足球員，司職前鋒，效力橫濱FC。
津田健次郎

津田健次郎（粵拼：zeon1 tin4 gin6 ci3 long4，1971年6月11號—）係日本嘅一個男配音員同演員。

配音作品一覽
呢個表唔完整，歡迎加料。
景龍

景龍係大唐皇帝李顯嘅年號，相當於公元707年到710年，前後總共4年。
景頗族

景頗族係中國其中一個少數民族，主要住喺雲南，人口15萬。另外緬甸有約莫85萬。
晴報

晴報（Sky Post）係香港經濟日報旗下一份免費報紙，喺2011年7月27號創刊，每日發行量五十萬份。佢嘅前身係集團旗下嘅地區周報Take Me Home。

個名點嚟
《晴報》嘅晴字，係唔論晴天、陰天，定係落雨，希望讀者都好似報紙嘅口號，「日日好心情」迎接新挑戰。
晴天林

晴天林（粵拼：ching4 tin1 lam4，Sunny Lam，1986年6月1號—），係一個香港嘅二次創作歌曲YouTuber，佢喺雨遮革命、香港修例風波同香港武肺疫情期間出咗好多諷刺政治評論嘅二次創作歌曲分享去YouTube、Facebook、Instagram等社交平台。
佢其中比較出名嘅作品有《這天送你私煙姐》，內容係講述李偲嫣因為感染武漢肺炎死咗。後來有學術研究分析，提及李偲嫣嘅死得到好多網民慶祝，係因為呢啲網民覺得係報應，同埋佢哋無渠道表達政治意見，而晴天林呢首歌嘅歌詞亦被提及。
景黛音

景黛音（英文：Flora King Toi Yam，1961年9月5號—）係香港息影復出女演員，1976年喺佳藝電視而出道，1979年開始做無綫電視劇集演員，1987年息影，到2019年正式復出。
晴天雨天孩子天

《晴天雨天孩子天》係香港電台電視部1986-1987年製作嘅兒童劇。
洋靛

洋靛色彩座標HTML#003153RGB （R, G, B）1（0, 49, 83）CMYK （C, M, Y, K）2（63, 35, 14, 72）HSV （H, S, V）3（205°, 100%, 43%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
洋靛（Prussian blue），又叫做「普魯士藍」，學名亞鐵氰化鐵，係種顏料，歸藍之中嘅深藍，無毒。除咗用做顏料之外，洋靛重可以用來醫鉈中毒。
洋靛喺1706年由普魯士顏料師傅約翰·狄斯巴赫（Johann Jacob "Heinrich" Diesbach）第一次合成嘅。
洗冤錄II

《洗冤錄II》係香港電視廣播有限公司製作嘅古裝電視劇。
洋船

洋船一般係指歐洲同美洲整嘅輪船，同中國帆船相對。
洗冤錄

《洗冤錄》（Witness to a Prosecution）係香港電視廣播有限公司古裝劇集，由歐陽震華、宣萱、陳妙瑛、林文龍、謝天華、姚瑩瑩、劉家輝、鄺文珣、羅莽主演，監製蕭顯輝。呢套劇喺1999年喺翡翠台首播，一共22集。
洋貨舖

洋貨舖，相對於唐貨舖而言，專賣來路貨，尤其係歐洲同美洲貨。相反，就叫唐人舖，專賣唐人嘢。由於世界貨品趨於近似，現今貨品好少咁分。
洋蔥

洋蔥，菜一種，草一種，係蔥科蔥屬植物，佢球莖部係菜，有好濃嘅氣味，切洋蔥嗰陣重會整到人流眼淚。佢個球莖，以及莖都同蔥似，因而叫洋蔥。另外廣東話叫佢蔥頭。
蔥又寫葱，所以又寫洋葱同葱頭。
英文叫佢onion。
洋蔥圈

洋蔥圈係世界各地流行嘅嘢食，將洋蔥切成一圈圈，上些少麪粉再炸熟，通常點番茄醬或者蛋黃醬食。
楊口

楊口郡（韓文：양구군／楊口郡 Yanggu gun */?）係大韓民國江原特別自治道嘅一個郡。
楊向杰

楊向杰，香港親中派商人，筆名「石中英」，新駿有限公司主席。

政治立場
佢嘅政治立場係親中派。

獲野雞大學頒發院士資格
佢報稱攞到亞洲知識管理學院資深院士同埋林肯大學榮譽教授資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
楊善深

楊善深（1913年—2004年5月15號），字柳齋，係香港嘅一位畫家，被譽為「嶺南畫派最後一位大師」。
楊嘉怡

楊嘉怡（Denise Yeung）係香港女賽車手，2012年開始參賽，2015年度香港房車錦標賽N2000組攞全年總冠軍，係頭一位女車手做到呢個成績。
楊啟正

楊啟正，台灣心理學學者，而家係國立政治大學心理學系副教授，佢會喺風傳媒上面寫專欄，有時亦會接受一啲關於心理衛生嘅訪問，因而得到一啲台灣人關注。

政治立場同參與
喺第11屆中華民國立法委員選舉，佢支持時代力量。
瑞穗鄉

瑞穗鄉係中華民國臺灣花蓮縣嘅一個鄉，面積約莫135平方公里，人口約莫1.1萬。
瑞豐華庭

瑞豐華庭（英文：Sheffield Villas ）係香港一個長江實業起嘅住宅項目，喺洪水橋洪平路，一共有2座6層樓高嘅樓，入面嘅單位總共有48個。
瑞金

瑞金（粵拼：seoi6 gam1）係中華人民共和國江西省贛州市下轄嘅縣級市。瑞金位於江西東南面嘅山區，隔籬就係福建。面積2448km²，人口64.46萬（2012年）。呢度曾經係中共黨人嘅活動核心地帶，叫做井岡山革命根據地，後來畀國民黨軍隊圍剿。1931年，毛澤東帶頭之下呢度成立咗中華蘇維埃共和國。1934年蔣介石喺度圍剿毛澤東。瑞金亦係中國工農紅軍長征嘅出發地。

史
唐天佑元年（904年）雩都縣析置出瑞金監，得名自「掘地得金，金爲瑞」。《太平寰宇記》：「瑞金場，淘金之場也」。《瑞金縣誌》：「置監時，有航浮水面，色如黃金，人目爲瑞」。
南唐保大十一年（953年）升為瑞金縣。
呢度曾經作為中華蘇維埃共和國國都，改名做瑞京。當時有宣傳話「北京南京不如瑞京、美國英國不如興國」。
1994年5月18號，撤換爲瑞金市。

政區
瑞金轄7個鎮、10個鄉、1個單位。
鎮：象湖鎮、瑞林鎮、壬田鎮、九堡鎮、沙洲壩鎮、謝坊鎮、武陽鎮
鄉：葉坪鄉、丁陂鄉、大柏地鄉、崗面鄉、日東鄉、萬田鄉、黃柏鄉、雲石山鄉、澤覃鄉、拔英鄉
單位：瑞金市工業園
瑞草區

瑞草區（韓文：서초구）係韓國首爾嘅區，人口約莫41萬。
玩具鋪

玩具鋪係賣嘅玩具嘅鋪頭。

香港
零售通常都由文具鋪包賣玩具，但係灣仔太原街就有玩具鋪，佢哋仲係廠家嚟添[未記出處或冇根據]。
玩 X 爆二世古

《玩 X 爆二世古》（X Sighting Niseko），係香港電視娛樂製作嘅遊埠節目，《玩 X 爆泰國》續作，由李健宏、周秀娜、李靖筠主持，2019年6月10號到6月21號逢禮拜一到五22:30-23:00喺ViuTV播。節目會去到日本北海道二世古介紹當地嘅另類文化。
玩·謝我阿婆

《玩·謝我阿婆》（英文：Travel With Grandma）係香港電視娛樂製作嘅遊埠節目，2020年9月28號到10月9號逢禮拜一到五22:30-23:00喺ViuTV播，由陳柏宇、羅彩玲主持。節目主持會帶住佢哋嘅婆婆一齊去遊埠。
呢套節目早喺2018年已經拍好，但一路播映無期，最終被安排喺2020年9月底播出。
玩 X 爆泰國

《玩 X 爆泰國》（X Sighting Thailand），係香港電視娛樂製作嘅遊埠節目，2018年7月14號到9月22號逢禮拜六22:45-23:15喺ViuTV播，由李健宏、吳嘉熙主持。節目會去到泰國介紹當地嘅另類文化。

節目調動
2018年8月11號：由於播映《MOOV LIVE 陳柏宇 X 衛蘭》演唱會，所以暫停播映一集。
玩具反斗城

玩具反斗城（Toys "R" Us）係美國一間跨國玩具連鎖店集團，1948年開張，而家全世界有超過一千間舖。
2017年9月，玩具反斗城喺美國申請破產保護。2018年佢喺美國、英國同埋澳洲嘅舖頭都執嗮笠，而喺加拿大嘅舖頭就賣咗盤。

海外業務
玩具反斗城喺全世界38個國家同地區都有舖。
香港嘅玩具反斗城由利豐打理。
玩具誌

《玩具誌》（英文：Toys Diary ）係香港電視娛樂製作嘅文化節目，2020年5月3號開始禮拜日15:00-15:30喺ViuTV播出。每集節目會介紹一種玩具。
橋港

橋港（英文：Bridgeport），係美國康湼狄格州最大城，住咗15萬人。
橋港站

橋港站 (SEPTA)，美國賓夕凡尼亞州諾里士鎮快速幹線（100號線）一個站。
橋爪勇樹

橋爪勇樹（1990年8月10號—）係日本足球員，司職中場，效力甲府風林。
朱次伯

朱次伯（1892年—1922年7月3號）係粵劇演員，白話粵劇嘅先驅，亦係文武生同粵劇平喉嘅創始人之一。首本戲《三氣周瑜》、《桃花送藥》、《夜弔白芙蓉》。門下弟子有薛覺先。

生平
朱次伯老母吳麗珍係粵劇演員，老豆朱基係中國同盟會革命人士。朱次伯10歲入「移風社」，跟牡丹錦、師父福學戲。「移風社」歸入「優天影」之後，朱次伯就喺「優天影」做武生。後來入「祝康年」、「樂其樂」班。
1911年之後，朱次伯家道中落，時常飲花酒，做戲無心機，時時交行貨。香港「寰球樂」個班主何浩泉睇朱次伯演嘅武生戲，睇見朱連續幾下「單腳車身」，呢個動作喺省港第啲名班未曾見過，當堂就贊到佢恒，將佢撬咗來「寰球樂」，特登吩咐佢咪又試交行貨。喺「寰球樂」時期，朱次伯演嘅主要劇目有《夜弔白芙蓉》、《山東響馬》、《三氣周瑜》、《舉獅觀圖》、《寶玉怨婚》、《西廂待月》。其中《夜弔白芙蓉》係1920年代頭由朱次伯編劇，朱次伯、新丁香耀主演。
1922年7月3號晚，朱次伯喺廣州樂善戲院做完戲返屋企，行到去一德路同白糖橋交界，俾人用槍射死。呢劑嘢令到戲班停演。

藝術成就
朱次伯係白話粵劇、粵劇平喉、文武生行當嘅先驅。舊底粵劇唱戲棚官話，係金山炳帶咗白話入來。朱次伯繼續改進，將成齣戲變嗮省城白話，開創咗廣東話粵劇風潮。佢唱平喉，仲係用小武「左撇」運氣方法，胸、腹、鼻三腔共鳴。演《寶玉哭靈》做賈寶玉，小武行當做小生角色，叫樂師降低八度，用平喉唱「怨婚」同「哭靈」兩段曲。
朱次伯扶掖後學。薛覺先初時喺「寰球樂」班仲係拉扯，一路跟住佢學藝。後來又俾薛喺大戲度演書僮，佢自己唱平喉，又等薛唱埋平喉，睇得觀眾歡喜，薛自不然有咗些少名氣。多得佢教路同幫扶，薛好快就做到三幫小武，後來仲成咗粵劇界一代宗師。
朱橚

朱橚（1361年10月8號—1425年9月2號）係大明太祖朱元璋第五個仔，洪武三年（1367年）封為吳王，洪武十一年（1378年）改封周王，洪武十四年（1381年）就藩開封。洪熙元年，朱橚死後諡號周定王。
朱殿安

朱殿安，香港親中派政治人，香港再出發大聯盟發起人之一。
朱比特

朱比特係羅馬神話入面最大粒嘅神，對應希臘神話嘅宙斯。木星同禮拜四嘅拉丁文名都係用佢個名。
朱權

朱權（粵拼：zyu1 kyun4；1378年5月27號—1448年）係明太祖朱元璋第十七個仔，封寧王，叫臞仙，又叫涵虛子、丹丘先生。

生平
朱權塑像
《臞仙神奇秘譜》下卷
朱權能文能武，多才善謀。洪武二十四年（1391年），十三歲嘅佢被封做寧王，兩年之後去北方邊境嘅軍事重鎮大寧（今內蒙古寧城）就藩，「帶甲八萬，革車六千，所屬朵顏三衛騎兵皆驍勇善戰」。
建文元年（1399年），燕王朱棣起兵反叛，建文帝朱允炆驚朱權投奔朱棣，召朱權去京師，朱權唔肯去，對南京朝廷有觀望態度，被朱允炆削三護衛。另一方面朱棣亦都想攞到大寧騎兵助戰。同年朱棣率兵去大寧，朱權准佢入城見面。朱棣暗中派人交結朵顏三衛首領及同大寧駐軍。朱棣趁朱權出城送佢嗰陣出伏兵挾持朱權，將朱權同佢屋企人帶返北平（而家北京），同時收咗大寧諸軍同三衛騎兵自己用，實力大增。
朱棣稱帝之後，永樂元年（1403年）朱權搬去南昌，冇耐俾「人告權巫蠱誹謗事」，朱棣派人「密探無驗」，件事先算數。
朱權知皇帝朱棣對佢估估下，就黃老之術，「構精廬一區，鼓琴讀書其間」，諗住逃避殺戮。嗰陣江西南昌一帶好興淨明道，朱權就去參修淨明道，但係又驚驚下，喺明英宗正統十三年（1448年）病死。諡獻，叫寧獻王。世子朱盤烒早死，由個孫朱奠培繼承王爵。
朱權喺靖難之役入面被朱棣脅迫共同反叛，朱棣應承搞掂件事之後平分天下，但後來唔單只冇實踐諾言，重剝奪咗朱權嘅兵權，將寧王駐地移去南昌，朱權一直對呢樣嘢好嬲。重曾經上書明仁宗，俾人鬧。

作品
朱權著作好多，曾經編輯《通鑑博論》，寫咗《寧國儀範》、《家訓》、《文譜》、《詩譜》、《史斷》、《通鑒博論》、《漢唐秘史》、《琴阮啓蒙》、《神奇秘譜》、《茶譜》、《瓊林雅韻》、《神隱》、《太和正音譜》等幾十種著作，其中《太和正音譜》係戲劇史上重要嘅理論專著。

後代
朱權嘅後代朱宸濠起事，對抗明武宗，就係宸濠之亂，淨係三十五日，就被思想家王陽明平定，寧王封國被廢除。
著名畫家八大山人係佢嘅九世孫。
洪橋街道

洪橋街道係中國廣東省廣州市越秀區轄下嘅一個街道，喺越秀區東北部。轄區總面積1.52平方公里，下轄14個社區，常住人口5.67萬人。

參考資料
〈洪橋街〉。越秀區地方誌編纂委員會網站。喺2008-09-04搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
洪欣

洪欣（Catherine Hung Yan，1970年10月9號—）係香港女藝人，以前做過無綫電視同亞洲電視藝員，而家喺中國大陸發展。
洪武

洪武係大明皇帝朱元璋嘅年號，相當於公元1368年到1398年，前後總共31年。
洪武係大明建國之後嘅第一個年號。
左邊幅圖顯示洪武喺大明時期個位。
洪武三十二

《洪武三十二》係香港無綫電視古裝武俠電視劇，由馬德鐘、謝天華、江若琳、陳鍵鋒同徐子珊領銜主演，監製係黃偉聲。套劇用明朝初年靖難之變做背景。
劇名意思係「洪武三十二年」，即係朱棣發動靖難之變嘅「建文元年」（1399年），朱棣成功篡位後唔認朱允炆個「建文」年號，夾硬用返之前朱元璋個「洪武」年號。
洪梅

洪梅係中國廣東東莞一鎮，面積33平方公里，人口2萬。
洪水

洪水，或者叫做水浸、水災，係講大量水湧到地面，又去唔切，令到塊地浸曬。水可以來自海、湖、河、雨等等唔同嘅源頭。
洪水之所以係災，係因為佢會搞到有人命傷亡、財物損失、甚至屋同路橋都沖壞、導致交通癱瘓。

水浸
内文：水浸
洪水入咗城鎮裏便，就叫做水浸或者水浸街，語體文叫做「內澇」。香港政府用咗十幾年去編制排水系統，先解決咗水浸街問題，而大陸重有好多城市嘅排水系統唔完善，一落大雨就水浸，例如喺2012年7月21號，北京落咗61年來最大嘅暴雨，造成97人死亡、幾百億文人民幣嘅經濟損失。
洪楚英

洪楚英，香港親中派政治人，2023年香港區議會選舉後被政府委任做區議員。
湯俊明

湯俊明（英文：Tong Chun Ming，1973年6月22號—）係香港男藝員，1990年代入行，期間撈過無綫電視同香港電視網絡。佢以前讀象山邨荃灣信義學校上午校，之後就入咗廖寶珊紀念書院，同埋屯門仁濟醫院第二中學。

演出作品
呢個表唔完整，歡迎加料。
湯令山

湯令山（英文：Gareth Tong Ling Shan，1999年12月30號—），藝名Gareth.T，香港創作男歌手。2018年開始出歌。
2021年，佢開始同其他歌手合作幫手作曲，例如章尾而嘅《最後的黃昏》、姜濤嘅《Master Class》等等。
湯偉奇

湯偉奇係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
湯·布拉迪

湯·布拉迪（英文：Tom Brady；1977年8月3號—）係美式足球員，加州聖馬提奧人，效力國家美式足球聯盟新英格蘭愛國者擔任四分衛。佢係唯一兩個贏得超級碗嘅球員之一（另一個係查理斯哈利），唯一一個同時效力同一個球隊而贏晒五場嘅四分衛球員。

早年
Brady喺加利福尼亞州出世，媽媽叫Galynn Patricia（娘家姓 Johnson），爸爸叫Thomas Brady, Sr.，有三個家姐Nancy、Julie同埋Maureen。Brady 喺天主教背景長大。爸爸有愛爾蘭血統，而媽媽有挪威、波蘭同埋瑞典血統。Brady嘅高祖父母John同埋Bridget Brady因為愛爾蘭大饑荒以難民身份喺南北戰爭之前走去美國，再由波士頓搬到去三藩市。
湯仲敏

湯仲敏係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
湯丸

湯丸（粵拼：tong1 jyun2）（如「女人湯丸」），意謂團圓，係一種用糯米粉整嘅中國嘢食。啲糯米粉加少少水，整成一個波形，跟住再用滾水淥熟，響適中嘅溫度享用。而有一啲甜嘅餡響個湯丸入面嘅又嗌佢做元宵（粵拼：jyun4 siu1）。
煮湯丸嘅方法可以有好多種，響廣東同埋臺灣就會用糖水；而糖水亦可以用紅豆，抑或薑加冰糖整成嘅。
有餡嘅湯丸（元宵）係可以加入好多種餡，包括紅豆沙、花生碎粒同糖、芝麻餡（黑芝麻糊加埋豬油同埋糖）同埋冰糖（係整一個熱嘅，好似焦糖咁嘅餡）等。
呢種嘢食成年都有得食，舊時呢樣嘢食係同冬至、農曆新年同埋元宵節有啦掕。
清化市

清化市（越南文：Thành phố Thanh Hóa）係越南清化省會，人口大約44萬。
清原翔平

清原翔平（1987年6月25號—）係日本足球員，司職中場，效力大阪櫻花。
清化

清化（越南文：Thanh Hóa）係越南一省，省會清化市，人口大約370萬。
清么九

清么九，又叫清么，係麻雀其中一種食餬方法，四個刻子同一對眼都係么九牌（一、九），重要係冇字牌嘅，就係清么九，計例牌（上限番）。
清冠一號

清冠一號（NRICM101）係一項專利發明，係由台灣衛生福利部國家中醫藥研究所，一個醫藥專業研究團隊合作研究，經過臨床實驗之後嘅成果。呢帖藥係用嚟調理新冠肺炎確診後，修復改善健康嘅中草藥，呢帖藥唔係用嚟預防新冠肺炎嘅。研究團隊嘅蘇奕彰醫生話，研究團隊有參考過幾百年前明朝嗰陣時嘅「荊防敗毒散」個藥方。但係有醫生對呢帖藥有唔同睇法（清冠一號，維基中文頁面，參考文獻，註74,75,76,77）。
藥品生產響2020年，最先授權畀順天堂藥廠Sun Ten Pharmaceutical Co., Ltd.，順天堂用Respire Aid商標製造成藥。Respire Aid係藥粉，可以直接躉入嘴度，再飲凍滾水，亦可以用凍滾水沖開之後再飲落肚。唔駛自己煲藥，慳番好多時間。服用呢隻藥，要戒口，唔好食辣嘢，唔好食油膩嘢。其他藥商都陸陸續續得到台灣衛生福利部授權，用自己嘅商標製造成藥。響台灣呢隻藥係要經過醫生診斷先至准用，唔係隨便買得到嘅。台灣市面有形形色色配方類似清冠一號藥材嘅防疫茶，但係藥材劑量比例結構，完全唔同清冠一號（NRICM101），清冠一號（NRICM101）藥材劑量比例結構話係商業秘密。
星加坡、澳洲、泰國、歐盟、菲律賓、柬埔寨、英國、美國、加拿大、南非，有入口並販售NRICM101清冠一號，算一般成藥賣畀民眾服用。
醫藥專業研究團隊目前研發緊清冠二號。
清一色

清一色係麻雀其中一種食餬方法，四個順子或刻子同一對眼都係單一種花式（筒子、索子或者萬子），就係清一色，計七番。
清史稿

《清史稿》，係一套初步寫好嘅大清國史，由中華民國國史館計劃編修，1914年開始寫，涉及百名學者。
因為中國內戰，所以到1928年無錢再搞。主編趙爾巽唔忍心心血無嗮，自己私底下用《清史稿》個名出版，表示未定稿。因為史官多數係大清時官員，偏向貶低中華民國同辛亥革命，所以出書後無耐就變成禁書。因為清史稿係家下最後一部，用傳統體例寫嘅國史，所以有重要價值，唔少學者將佢當做正史，叫廿五史或者廿六史。清史稿因為部分史官知識唔夠，有唔少地方有錯漏。
維基文庫有原文：
清史稿
清化足球會

清化足球會（英文：Dong A Thanh Hoa），係越南清化市嘅一間職業足球球會，依家踢緊越南國家足球錦標賽。